বরিশালের বাকেরগঞ্জে মাদরাসা সুপার মো. আবু হানিফাকে নিগৃহীতকারীদের দৃষ্টান্তমূলক শাস্তির দাবি জানিয়েছে স্বাধীনতা মাদরাসা শিক্ষক পরিষদ। আজ সকালে জাতীয় প্রেসক্লাবের সামনে আয়োজিত এক মানববন্ধন ও সমাবেশে এ দাবি জানান শিক্ষক নেতারা। সমাবেশে প্রধান অতিথির বক্তব্য দেন স্বাধীনতা শিক্ষক পরিষদের সাধারণ সম্পাদক অধ্যক্ষ মো. শাহজাহান আলম সাজু। স্বাধীনতা মাদরাসা শিক্ষক পরিষদের সভাপতি মো. মোস্তাফিজুর রহমান নাঈমের সভাপতিত্বে অন্যরা এতে বক্তব্য দেন।